20 beseer, winkelsentrum beskadig toe tornado Tembisa tref (met video) – praag.co.za — 20 jaar jonk!
20 beseer, winkelsentrum beskadig toe tornado Tembisa tref (met video)
Volgens die jongste syfers is 20 mense beseer toe ‘n tornado die swart lokasie Tembisa, noordoos van Johannesburg, getref het (sien foto’s en video hier onder). Die Oos-Randse metro, Ekurhuleni, het ‘n hele noodoperasie aangekondig en daar gaan aan minstens 400 dakloses hulp verskaf word.
Sommige beserings is veroorsaak toe die dak van ‘n winkelsentrum, die Phumulani Mall, ineengestort het. Reddingswerkers moes 11 mense uit die puin red.
Ook die plaaslike hospitaal, die enigste openbare hospitaal in die hele omgewing, is deur die werwelstorm beskadig. ‘n Deel van die dak het meegegee en bome is ontwortel, volgens ‘n woordvoerder van die hospitaal, Steve Mabona.
Hael na afloop van die werwelstorm.
Die 20 beseerdes is vanaf die winkelsentrum na die hospitaal gebring, waar die werwelstorm ook die heining, motorafdakke en 20 voertuie beskadig het.
“Gelukkig is geen pasiënt of werknemer beseer as gevolg daarvan nie,” sê Mabona. “Die hospitaal kyk reeds na die mense wat beseer is toe die Phumlani Mall in Tembisa verwoes is, en omtrent 20 mense is na die hospitaal oorgeplaas.”
‘n Hewige haelstorm het ook tydens die tornado gewoed.
Skrywer praagGepubliseer op 27 Julie 2016 27 Julie 2016 Kategorieë Nuus, Suider-AfrikaSleutelwoord hospitaal, Phumulani Mall, Tembisa, tornado, werwelstorm
Vorige Vorige artikel: Wenke vir nat paaie en vloedwaters
Volgende Volgende artikel: Brittanje bly in Afrika na Brexit sê nuwe minister